1 PATVIRTINTA:

Lietuvos dviračių sporto federacijos LDSF VK posėdyje 2018-11-06

LIETUVOS DVIRAČIŲ SPORTO FEDERACIJOS SAUGAUS ELGESIO

TAISYKLĖS

1 DALIS

BENDROJI DALIS

1. Treneriai, sportininkai, aptarnaujantis personalas ir kiti varžybų ar treniruočių dalyviai, vykdydami sporto varžybas ar treniruotes privalo laikytis šių saugaus elgesio taisyklių (toliau tekste - taisyklės).

2. Visi važybų dalyviai privalo susipažinti su šiomis taisyklėmis ir jų laikytis.

3. Taisyklės patalpinamos www.ldsf.lt svetainėje, bei su jomis pasirašytinai susipažinama užsakant Lietuvos dviračių sporto federacijos (toliau- LDSF) licenciją ar registruojantis varžyboms.

4. Sportininkai, treneriai ir kiti varžybų ar treniruočių procese dalyvaujantys asmenys, pažeidę šių taisyklių reikalavimus, gali netekti LDSF licencijos galimybės dalyvauti varžybose ar treniruotėse, jiems gali būti taikoma Lietuvos Respublikos įstatymų numatyta materialinė, administracinė ir baudžiamoji atsakomybė priklausomai nuo pažeidimo pobūdžio ir pasekmių.

5. Taisyklės galioja visose Lietuvos ir užsienio šalių varžybose, treniruotėse, visus metus.

6. Dviračių sporto varžybų organizatoriai, privalo trasas suderinti su Susisiekimo ministerija bei turėti budintį mediką, pirmosios pagalbos brigadą. Varžybas, treniruotes ar bet kokį judėjimą keliais vykdyti vadovaujant kelių eismo taisyklėmis (toliau – KET) suderinus su tvarką varžybose prižiūrinčiais pareigūnais ir laikantis LDSF įstatų.

2 DALIS

VEIKSMAI UŽTIKRINANTYS SAUGŲ VARŽYBŲ IR TRENIRUOČIŲ VYKDYMĄ

7. Organizacija, vykdanti sportinę veiklą, privalo reguliariai supažindinti trenerius, atsakingą personalą ir sportininkus su saugaus eismo taisyklėmis.

8. Varžybų dalyviai privalo turėti LDSF licenciją. Už jų saugumą atsako varžybų organizatoriai. 9.Treniruočių metu už sportininko saugumą atsako treneris ir jį rengianti/siunčianti organizacija.

10. Sportuoti ir dalyvauti varžybose tik jei sportininkas moka važiuoti dviračiu ir turi gydytojo leidimą.

11. Vykdant varžybas, treniruojantis kelyje, privaloma laikytis KET nustatytos judėjimo tvarkos, laikytis treniruočių/varžybų iš anksto nustatyto maršruto, nuolatos stebėti aplinką.

12. Draudžiama vykdyti treniruotes ar varžybas esant pavojingoms oro sąlygoms (force majore).

13. Treneris arba licencijuotas sportininkas turi įsitikinti, kad treniruotėse/varžybose dalyvaujama su tvarkingu inventoriumi.

14. Sportininkai treniruočių/varžybų metu privalo dėvėti šalmą.

15. Sportininkai tamsiu paros metu turi pasirūpinti, kad kiti eismo dalyviai juos galėtų lengvai pastebėti: dėvėti ryškiaspalvę, šviesą atspindinčią liemenę, priekyje dviračio privalo pritaisyti baltos spalvos, o gale raudonos spalvos šviesas.

16. Pageidautina, kad treniruotės būtų vykdomos stebint treneriui (lydint organizuotą dviratinikų grupę motorine priemone ar dviračiu).

17. Treneriai, varžybų organizatoriai arba kiti įpareigoti asmenys, vykdant sportinę ar varžybinę veiklą, sportininkus privalo lydėti su techniškai tvarkingu automobiliu, taip pat, varžybų metu plente turi lydėti ir pirmosios pagalbos automobilis.

18. Visi sportininkai, treneriai ar šalia esantys asmenys privalo padėti patekusiam į nelaimę asmeniui/asmenims.

19. Atsiradus inventoriaus gedimui ar išvirtus varžybų metu, sportininkai laikantis tarptautinės dviračių sporto sąjungos (UCI) nurodymų, negali priimti pagalbos iš ne savo komandos techninio automobilio, o priimant pagalbą iš savo komandos automobilio, automobilis privalo sustoti tik dešinėje kelio dallies pusėje.

20. Treneris ir sportininkai asmeniškai privalo reguliariai susipažinti su KET, jų pasikeitimais.

21.Treneris ar kiti organizuoto eismo dalyviai privalo mokėti suteikti pirmąją medicininę pagalbą, atlikti dirbtinį kvėpavimą, treneris ar lydintis asmuo privalo turėti ryšio priemonę pagalbai iškviesti.

22. Draudžiama gadinti arba naikinti esamą kelių infrastruktūrą, joje esančius informacinius ir kitus ženklus.

23. Draudžiama teršti aplinką, kuria važiuojama.